Rekordår for vinylplader

I disse tider, hvor streamingtjenester med musik ad libitum er blevet et fast punkt på budgetkontoen, sker der sære ting på den analoge front. Seksten år i træk er salget af vinylplader steget – og sidste år blev der sat endnu en rekord. Ikke siden 1990 er der blevet solgt så mange vinylplader i England, fortæller BBC.

Alene i 2023 steg salget af vinylplader med 11,7 procent til 5,9 millioner enheder, oplyser British Phonographic Industry (BPI). Ifølge en rapport fra den amerikanske pladeindustri, RIAA, fortæller, blev der alene i 2022 solgt 41 millioner vinylplader på det amerikanske marked.

Hvordan tallene ser ud herhjemme vides ikke, men vinylpladens genkomst ligner ikke længere bare en modelune.

Læs også vores anmeldelser af pladespillere.

Pudsigt er det også, at salgslisterne domineres af nye udgivelser. Det er altså ikke bare nostalgien, der trækker køberne i pladebutikkerne. Den bedst sælgende vinylplade i England sidste år var i øvrigt Taylor Swift’s 1989 (Taylor’s Version), efterfulgt af Rolling Stones Hackney Diamonds.

I øvrigt oplyser BBC, at antallet af kassettebånd også er stigende og toppede 100.000 eksemplarer for fjerde år i træk.

Rekordår for vinylplader